( N á v r h )

		V Y H L Á Š K A
Ministerstva financií Slovenskej republiky
z ............... 2001,
ktorou sa vykonáva zákon o povinnom zmluvnom poistení zodpovednosti za škodu spôsobenú prevádzkou vozidla a o zmene a doplnení niektorých zákonov

Ministerstvo financií Slovenskej republiky podľa § 11 ods.1 a § 16 ods. 4 zákona č. .........../2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla  a o zmene a doplnení niektorých zákonov ustanovuje:
	
§1
Náležitosti potvrdenia o poistení zodpovednosti za škodu spôsobenú prevádzkou motorového vozidla

(1) Potvrdenie o poistení zodpovednosti za škodu spôsobenú prevádzkou motorového vozidla (ďalej len „potvrdenie o poistení zodpovednosti“) obsahuje tieto náležitosti:
a) číslo potvrdenia o poistení zodpovednosti, 
b) meno a priezvisko alebo obchodné meno držiteľa motorového vozidla podľa technického preukazu vozidla a meno, priezvisko a miesto trvalého alebo dlhodobého pobytu vlastníka motorového vozidla alebo obchodné meno a sídlo vlastníka motorového vozidla; ak ide o motorové vozidlo, ktoré nepodlieha evidencii vozidiel, iba meno, priezvisko a miesto trvalého alebo dlhodobého pobytu vlastníka motorového vozidla alebo obchodné meno a sídlo vlastníka motorového vozidla,
c) rodné číslo alebo identifikačné číslo osoby podľa písmena b); v prípade, že fyzickej osobe nebolo pridelené rodné číslo, uvedie sa dátum jej narodenia,
d) obchodné meno poistiteľa  a jeho sídlo, 
e) dobu platnosti poistenia, 
f) druh, továrenskú značku vozidla a jeho typ, 
g) medzinárodný identifikátor pre označovanie vozidla (Vehicle Identification Number); ak nebol pridelený, číslo karosérie alebo podvozku vozidla, 
h) evidenčné číslo motorového vozidla, 
i) číslo a sériu technického preukazu vozidla, 
j) dátum vystavenia potvrdenia o poistení zodpovednosti, podpis osoby oprávnenej jednať v mene poistiteľa a odtlačok pečiatky poistiteľa,
k) dva strojovo čitateľné (OCR-B) riadky,
l) hologram poisťovne.
     	(2) Vzor potvrdenia o poistení zodpovednosti je uvedený v prílohe č.1. Rozmery čistopisu potvrdenia o poistení zodpovednosti sú 100x68 mm.
(3) Pri motorovom vozidle, ktorému bolo pridelené evidenčné číslo ako vozidlu skúšobnému alebo evidenčné číslo trvalo manipulačné, sa v potvrdení o poistení zodpovednosti neuvádzajú údaje podľa odseku 1 písm. f), g) a i).

§2
Náležitosti potvrdenia o poistení zodpovednosti za škodu spôsobenú prevádzkou cudzozemského motorového vozidla na území Slovenskej republiky

(1) Potvrdenie o poistení zodpovednosti za škodu spôsobenú prevádzkou cudzozemského motorového vozidla na území Slovenskej republiky (ďalej len „potvrdenie o hraničnom poistení“) obsahuje tieto náležitosti:
a) číslo poistnej zmluvy, 
b) sídlo kancelárie, jej identifikačné číslo a meno, priezvisko a miesto trvalého alebo dlhodobého pobytu alebo obchodné meno a sídlo osoby, ktorá je oprávnená jednať v mene kancelárie, 
c) meno a priezvisko poistníka, miesto a štát trvalého alebo dlhodobého pobytu, dátum narodenia, číslo pasu a štát, v ktorom bol vystavený, 
d) meno a priezvisko fyzickej osoby alebo obchodné meno právnickej osoby, ktorá je vlastníkom motorového vozidla,
e) miesto a štát trvalého alebo dlhodobého pobytu fyzickej osoby alebo miesto a štát sídla právnickej osoby, ktorá je vlastníkom motorového vozidla,
f) druh vozidla, jeho evidenčné číslo a rozlišovaciu značku štátu evidencie vozidla, medzinárodný identifikátor pre označovanie vozidla, alebo ak nebol pridelený, číslo podvozku alebo karosérie, továrenskú značku a typ vozidla, výkon a objem valcov motora, celkovú hmotnosť vozidla a počet miest na sedenie,
g) limit poistného plnenia na náhradu škody na zdraví a usmrtením a na vecnú škodu vrátane ušlého zisku,
h) začiatok a koniec poistenia,
i) výšku poistného, deň a spôsob jeho zaplatenia,
j) odtlačok pečiatky, dátum a podpis osoby, ktorá je oprávnená konať v mene kancelárie, a podpis poistníka.
(2) Vzor potvrdenia o hraničnom poistení je uvedený v prílohe č. 2.
§ 3
Účinnosť
Táto vyhláška nadobúda účinnosť dňom 1. septembra 2001.

Príloha č. 1 k vyhláške č. ........../2001 Z.z.

Potvrdenie o poistení zodpovednosti

Predná strana potvrdenia o poistení zodpovednosti

Potvrdenie o poistení zodpovednosti č.:	
Vlastník motorového vozidla

Rodné číslo / IČO
Miesto trvalého alebo dlhodobého pobytu / sídla

Držiteľ motorového vozidla

Rodné číslo / IČO	
Poistiteľ

Sídlo

Doba platnosti poistenia od – do	

Zadná strana dokladu o poistení zodpovednosti

Druh motorového vozidla

Továrenská značka, typ

Séria a číslo tech. preukazu motorového vozidla

Dátum vystavenia dokladu a podpis

	VIN (č. karosérie / podvozku)

Evidenčné číslo

Pečiatka poistiteľa	

Príloha č. 2 k vyhláške č. ........../2001 Z.z.

Potvrdenie o hraničnom poistení
				Číslo poistnej zmluvy
				____ ____ ____ ____ ____
Slovenská kancelária povinného
poistenia motorových vozidiel  		IČO ..........................................		zastúpená
so sídlom .....................................
.....................................................
vydáva
poistníkovi
Meno _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _
Priezvisko _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _
Miesto trvalého / _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _
/ dlhodobého pobytu _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _  Dátum narodenia _ _ - _ _ - _ _ _ _
Štát trvalého / dlhodobého pobytu _ _ _ Číslo pasu / vystavené v štáte _ _ _ _ _ _ _ _ _ _ _ _ _ _ _ _ _ / _ _ _ _ _

POTVRDENIE O HRANIČNOM POISTENÍ
ako potvrdenie o uzatvorení poistnej zmluvy o poistení zodpovednosti za škodu spôsobenú prevádzkou ďalej
uvedeného cudzozemského motorového vozidla (ďalej len „poistná zmluva“).

	1. Vlastník motorového vozidla
Meno _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _
Priezvisko / obchodné meno _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _
Miesto trvalého / dlhodobého pobytu
fyzickej osoby alebo sídlo právnickej _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _
osoby                                                   _ _ _ _ _ _ _ _ _ _ _ _  Štát trvalého / dlhodobého pobytu alebo sídla _ _ _

	2. Motorové vozidlo
Druh vozidla                                                                                      EČ                                MPZ               
VIN _ _ _ _ _ _ _ _ _ _ _ _ _ _ _ _ _ _ _ _ _ _ _ _  Číslo podvozku / karosérie _ _ _ _ _ _ _ _ _ _ _ _ _ _ _ _ _ _ _
Továrenská značka a typ                                                                                      Výkon motora v kW           
Objem valcov motora v cm3                       Celk. hmotnosť v kg                  Počet miest na sedenie         

	3. Poistná suma a doba trvania hraničného poistenia
Poistná suma pre škodu na zdraví a usmrtením je Sk 19 000 000,- a pre škodu na veci a ušlý zisk Sk 5 000 000,-
Začiatok poistenia     dňa _ _ - _ _ - _ _ _ _     hodín _ _ : _ _
Koniec poistenia       dňa _ _ - _ _ - _ _ _ _     hodín _ _ : _ _

	4. Poistné
Poistné vo výške Sk _ _ _ _ _ _ _ _ _ _ _ _ _ _ _ _ , _ _     Zaplatené dňa _ _ - _ _ - _ _ _ _
Spôsob zaplatenia poistného                                                                                           

	5. Neoddeliteľnou súčasťou poistnej zmluvy sú Všeobecné poistné podmienky, s ktorými bol poistník pri uzatváraní poistnej zmluvy oboznámený a ktorých prevzatie svojím podpisom na tomto doklade potvrdzuje. Zároveň svojím podpisom poistník potvrdzuje, že všetky zaznamenané údaje sú pravdivé a berie na vedomie, že v prípade prevádzky uvedeného motorového vozidla na území SR dlhšie ako na dohodnutú dobu trvania tohto poistenia je povinný ihneď uzatvoriť novú poistnú zmluvu.

	V ...............................................		dňa .............................

________________________		________________________
           Podpis poistníka                            Pečiatka a podpis povereného zástupcu
   		                                                                     Slovenskej kancelárie povinného
poistenia motorových vozidiel
O d ô v o d n e n i e

V š e o b e c n á   č a s ť

	Pripravovaná zmena zákonného poistenia motorových vozidiel na povinne zmluvné poistenie vyžaduje prijatie viacerých právnych noriem. Základnou právnou normou upravujúcou povinne zmluvné poistenie zodpovednosti bude zákon o povinnom zmluvnom poistení zodpovednosti za škodu spôsobenú prevádzkou motorového vozidla. Predmetom vykonávacej vyhlášky bude podrobnejšia úprava niektorých ustanovení zákona, týkajúcich sa najmä dokladov potvrdzujúcich poistenie zodpovednosti, ako sú náležitosti potvrdenia o poistení zodpovednosti, náležitosti potvrdenia o hraničnom poistení a ich vzory. 

O s o b i t n á   č a s ť

K § 1:
	Každému, kto uzatvorí poistenie zodpovednosti za škodu spôsobenú prevádzkou motorového vozidla, vydá poisťovňa potvrdenie o poistení zodpovednosti za škodu spôsobenú prevádzkou motorového vozidla, ktorým bude preukazovať príslušníkom Policajného zboru SR pri cestných kontrolách a v prípade účasti na dopravnej nehode, že má uzatvorené poistenie zodpovednosti. Pre rýchlosť a jednoduchosť kontroly musí mať tento doklad jednotnú formu, čo sa týka jeho veľkosti, farebného vyhotovenia, ako aj štruktúry obsahových položiek a ochranných prvkov na zabránenie falšovateľnosti. V § 1 sú taxatívne vymedzené náležitosti tohto potvrdenia, vzor dokladu je znázornený v prílohe č. 1. 

K § 2:
	Zákon o povinnom poistení zodpovednosti za škodu spôsobenú prevádzkou motorového vozidla zavádza inštitút hraničného poistenia. Každý vodič cudzozemského motorového vozidla, ktorý sa nebude môcť pri vstupe na územie SR preukázať zelenou kartou alebo sa na neho nevzťahuje Multilaterálna dohoda o zárukách, bude povinný uzatvoriť hraničné poistenie. Hraničné poistenie bude patriť do pôsobnosti Slovenskej kancelárie povinného poistenia motorových vozidiel, ktorá môže jeho vykonávaním poveriť na základe dohody aj iný subjekt. Vodičovi, ktorý uzatvorí zmluvu o hraničnom poistení, vydá kancelária potvrdenie o hraničnom poistení, ktorého náležitosti sú vymedzené v § 2. Vzor potvrdenia o hraničnom poistení je uvedený v prílohe č. 2.

K § 3:
	Termín účinnosti vyhlášky sa navrhuje dňom 1.septembra 2001.